**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 26 /07/2024**

**Αριθ. Πρωτ. 14735**

**ΑΠΟΣΠΑΣΜΑ**

# Από το πρακτικό της αριθμ. 26ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **279**

**Λήψη απόφασης επί αιτήματος για παραχώρηση θέσης στάσης στάθμευσης επί της οδού Θεσσαλονίκης 27 για φορτοεκφόρτωση εμπορευμάτων της εταιρείας “ΨΑΡΙ-ΨΑΡΙ’’ (46-2024 Απόφαση Κοινότητας Λιβαδειάς).**

Στη Λιβαδειά σήμερα 24η Ιουλίου 2024 ημέρα Τετάρτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 14289/19-07-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν παρόντα 5 (πέντε) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος-Πρόεδρος 1.Μίχας Δημήτριος

2. Τουμαράς Βασίλειος 2.Ταγκαλέγκας Ιωάννης

3. Πολυτάρχου Λουκάς (αν/κό μέλος κ. Αγνιάδη Παναγιώτη) Αν και είχαν νόμιμα προσκληθεί

4. Καλλιαντάσης Χρήστος

5. Παπαβασιλείου Αικατερίνη

Ο Πρόεδρος της Δημοτικής Επιτροπής εισηγούμενος το 4ο θέμα της ημερήσιας διάταξης έθεσε υπόψη των μελών την υπ΄αριθμ. 46/2024 απόφαση της Κοινότητας Λιβαδειάς σύμφωνα με την οποίαεισηγείται στην Δημοτική Επιτροπή ΑΡΝΗΤΙΚΑ επί του αιτήματος του Ευάγγελου Καρακώστα ιδιοκτήτη του καταστήματος με την επωνυμία «ΨΑΡΙ-ΨΑΡΙ» για παραχώρηση μιας (1) μιας θέσης στάσης στάθμευσης επί της οδού ΘΕΣΣΑΛΟΝΙΚΗΣ 27.

Ακολούθως έθεσε το υπόψη των μελών το υπ΄αριθμ. πρωτ. 10043/27-04-2024 έγγραφο της Δ/νσης ΤΥΔΛ στο οποίο αναφέρονται:

*Σας διαβιβάζουμε ταυτάριθμo αίτημα του κου Καρακώστα Ευάγγελου το οποίο αφορά την παραχώρηση θέσης στάσης και στάθμευσης για την φορτοεκφόρτωση εμπορευμάτων μπροστά από το ιχθυοπωλείο-ψητοπωλείο «ΨΑΡΙ-ΨΑΡΙ» με την ανάλογη τοποθέτηση σήμανσης (το κόστος επιβαρύνει την αιτούσα) επί της οδού* ***ΘΕΣΣΑΛΟΝΙΚΗΣ 27*** *, ώστε να γίνεται με απρόσκοπτο τρόπο η στάση των οχημάτων, με αιτούμενο ωράριο από 6.00 π.μ. έως 16.00 μ.μ. Επικουρικά σας ενημερώνουμε ότι η οδός* ***ΘΕΣΣΑΛΟΝΙΚΗΣ*** *είναι μονής κατεύθυνσης (στο τμήμα από την Πεσόντων Μαχητών έως οδό Χρ.Παλαιολόγου), έχει πλάτος οδού 14 m, συμπεριλαμβανομένου και του πλάτους των πεζοδρομίων , επιτρέπεται η στάση και η στάθμευση των οχημάτων* ***και στις δυο πλευρές*** *του οδοστρώματος, σύμφωνα με την κυκλοφοριακή μελέτη που παραλήφθηκε και εγκρίθηκε με την 213/14.09.2011 απόφαση Δημοτικού Συμβουλίου Λιβαδειάς και δεν υπάρχει κανονιστική απόφαση για το ωράριο της τροφοδοσίας των καταστημάτων στην οδό αυτή.*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Το από 27/05/2024 ταυτάριθμο αίτημα του ιδιοκτήτη του καταστήματος «ΨΑΡΙ-ΨΑΡΙ»στην Λιβαδειά

-Το γεγονός ότι οι θέσεις πάρκινγκ παραχωρούνται με φειδώ και μόνο για την εξυπηρέτηση ατόμων με αναπηρία

-Το υπ΄αριθμ. 10043/29-05-2024 έγγραφο τα Δ/νσης ΤΥΔΛ

-Την αριθ. 46/2024 Απόφαση της Κοινότητας Λιβαδειάς

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Απορρίπτει το αίτημα του κ. Ευάγγελου Καρακώστα ιδιοκτήτη του καταστήματος με την επωνυμία «ΨΑΡΙ-ΨΑΡΙ» για παραχώρηση μιας (1) μιας θέσης στάσης στάθμευσης επί της οδού ΘΕΣΣΑΛΟΝΙΚΗΣ 27.

. **Η παρούσα απόφαση πήρε αριθμό 279/2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1. Τουμαράς Βασίλειος

2. Πολυτάρχου Λουκάς

3. Καλλιαντάσης Χρήστος

4. Παπαβασιλείου Αικατερίνη

.

ΠΙΣΤΟ ΑΠΟΣΠΑΣΜΑ

Λιβαδειά 26 -07-2024

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ